9 траўня 1706 года да Жабера падышоў чатырохтысячны корпус шведаў, а праз тры дні даехаў і сам Карл ХІІ. Кароль даў абаронцам на роздум 24 гадзіны (больш, чым іншым фартэцыям), пасля чаго гарнізон вывесіў белы сцяг. У выніку 815 абаронцаў трапілі ў палон, шведы атрымалі 58 гарматаў, якія абаронцы так і не затапілі, а таксама… знайшлі ў сутарэннях сваіх палонных суайчыннікаў, якіх тут трымалі ажно з 1702 года.